Benjamin Wegner d.y.

Jacob Benjamin Wegner d.y. (født 9. desember 1868 i Christiania, død 31. august 1949Wegner, Rolf Benjamin: Familien Wegner) var en norsk jurist og embedsmann. Han var politimester i Helgeland, Bodø og Rogaland, og en periode amtmann i Romsdal amt.

Biografi

Wegner var sønn av trelasthandler Heinrich Benjamin Wegner og Henriette Frederikke Vibe i Oslo. Hans farfar var medeier og  direktør for Blaafarveværket, trelasthandler og godseier Benjamin Wegner d.e. og hans morfar var Frederik Ludvig Vibe. Wegner giftet seg i 1897 med Astrid Johnsen (f. 1875). Ekteparet hadde sønnene Rolf Benjamin (f. 1898) og Sverre Heinrich Aksel (f. 1900). Sønnen Rolf B. Wegner var også politimester og senere sorenskriver. Sønnesønnen Rolf Benjamin Wegner var også politimester. Sønnen Rolf Benjamin utgav en bok om slekten.

Wegner tok examen artium ved latinlinjen på Gjertsens skole og ble cand.jur. med laud i 1891. Han var edsvoren fullmektig i Larvik fra 1892 og var i et drøyt år 1893–1894 konstituert som byfogd i Larvik. 5. mai 1894 fikk han bevilling som overrettssakfører og etablerte egen advokatpraksis i Larvik. Fra 1895 var han konstituert i forskjellige embeder, herunder som byfogd i Brevik i et års tid, byfogd i Porsgrunn i et halvt års tid og politimester og magistrat i Bodø fra 1897. Han ble i begynnelsen av 1898 amtsfullmektig i Romsdals amt, og var også sekretær i amtsskattekommisjonen og regnskapsfører for Reknes hospitalsfond. Han var fra høsten 1900 konstituert som amtmann i Romsdals amt i et år, og ble høsten 1901 beskikket som fogd i Søndre Helgelands fogderi. Høsten 1910 ble han politimester i Helgeland politidistrikt og magistrat i Mosjøen.Folketelling av 1910: Mosjøen: Benjamin Wegner m/fam.Østerud, Nils Erik (2010): Helgeland politimesterembete 100 år 1910–2010. Politimesteren i Helgeland, Mosjøen. I 1917 ble han politimester i Rogaland. Han gikk av med pensjon i 1938.«Wegner, Jacob Benjamin», i Magnus Mardal, Norges prokuratorer, sakførere og advokater 1660–1905, bd. III, del 2, hefte I AA–F, s. 602«Jacob Benjamin Wegner», i Studenterne fra 1897, s. 281–282, Christiania, 1912

 Referanser 

Kategori:Norske politimestere
Kategori:Personer fra Oslo
Kategori:Moldes historie
Kategori:Vefsns historie
Kategori:Fødsler i 1868
Kategori:Dødsfall i 1949